*Cybister lateralimarginalis*

---

**Animalia** — Arthropoda

Classis : Insecta   
Ordo : Coleoptera   
Subordo : Adephaga   
Familia : **Dytiscidae**   
Leach, 1815  
   

**Dytiscidae** – ex Graeco vocabulo *dytikos* (δυτικός), "capax se mergendi" – sunt familia coleopterorum aquaticorum praedatoriorum. In paene omnibus aquis dulcibus orbis terrarum exsistunt, nec non sunt species quae in foliis stratis habitent. Pleraeque adultae sunt inter 1 et 2.5 cm longae; species autem valde variae. Maximi sunt *Dytiscus latissimus*, Europaeus, et *Megadytes ducalis*, Brasiliensis, quorum ille usque ad 4.5 cm, hic ad 4.75 cm crescit. Minimus probabiliter est *Limbodessus atypicalis* aquarum subterranearum, circiter 0.9 mm longus. Pleraeque sunt fuscae aut olivaceae, et quaedam subfamiliae colore aureo renident. Larvae cum praedam brevibus sed acribus mandibulis momorderint, continuo enzymis lyticis iniectis solutas reliquias hauriunt. Haec familia plus 4,000 specierum descriptarum in compluribus generibus comprehendit.

Larvae
------

Larva speciei Europaeae *Dytisci marginalis*
Larvae Dytiscidarum longitudinem variam circiter 1-5 cm habent. Corpus est lunatum, cauda longa et villis gracilibus tecta. Sex crura a thorace similibus villis praedito exstant. Caput est planum et quadratum cum forcipe magno et longo. Venantes larvae herbas vel stipites amplexae toto corpore quiescunt donec praeda adit; tum exsurgunt praedamque inter crura priora captam forcipe mordent. Nonnumquam, si aliud animal quod praedam facere velint annaverit, corpus partim esum praedae prioris abiciunt. Praedari solent ranunculos larvasque *Chaobororum* et alia animalia aquatica minora. Maturae ex aqua cruribus robustis repunt et in luto conditae pupantur. Post circiter septem diebus, vel in quibusdam speciebus spatio maiore, adultae e luto emergunt. Ova nonnumquam inter ova ranarum in loco brevissime habitabili ponuntur, et larvae intra 24 horas post ranunculos excussae eos vorant.

Tutela
------

Maxima pericula Dytiscidis sunt facta humana quibus loci, ubi eae habitant, dilabuntur. Exempli gratia, lustra Dytiscidarum urbibus crescentibus depravata atque deleta sunt, quo intervalla lustrorum aucta sunt et periculum fortasse magnum est ne praedatoribus capiantur dum transeant.

Dytiscidis adultis, quamquam permultis armis chemicis se tuentur, et quamquam larvae quarundam specierum fiunt praedatores summi stagnorum suorum, vescuntur multae aves, mammalia, reptilia, et alii praedatores. Quorum autem gravissimi sunt pisces; itaque pleraeque species Dytiscidarum tantum in lacubus sine piscibus, aut in marginibus aquaticis, vivunt. Dytiscidae et pisces ibidem superesse non possunt. Igitur maxima est cura tutorum Dytiscidarum, ut aquae naturales sine piscibus serventur. In Unione Europaea, duas species Dytiscidarum tuetur Conventio Bernensis de Tutela Ferarum et Habitationum Naturalium Europaearum, quo factae species umbriferae tutelam lustrorum naturalium aquaticorum praestant: eae sunt *Dytiscus latissimus* et *Graphoderus bilineatus*.

Notae
-----

1. 1 2 3 4  G.N. Foster; D.T. Bilton (2014). "The Conservation of Predaceous Diving Beetles: Knowns, Unknowns and Anecdotes". In D.A. Yee. *Ecology, Systematics, and the Natural History of Predaceous Diving Beetles (Coleoptera: Dytiscidae)*. pp. 437–462. ISBN 978-94-017-9109-0
2. ↑  "Dytiscidae - Hurdan, the answer engine"
3. ↑  G.C. McGavin (2010). *Insects*. pp. 86–87. ISBN 978-1-4053-4997-0
4. ↑  Nilsson, A.N. (2013). "A World Catalogue of the Family Dytiscidae, or the Diving Beetles (Coleoptera, Adephaga)". University of Umeå
5. ↑  Liao, W.; Venn, S.; Niemelä, J. (2020). "Environmental determinants of diving beetle assemblages (Coleoptera: Dytiscidae) in an urban landscape". *Biodiversity and Conservation* **29** (7): 2343–2359
6. ↑  Liao, W.; Venn, S.; Niemelä, J. (2022). "Diving beetle (Coleoptera: Dytiscidae) community dissimilarity reveals how low landscape connectivity restricts the ecological value of urban ponds". *Landscape Ecology* **37** (4): 1049–1058
7. ↑  Konrad Dettner (2014). "Chemical Ecology and Biochemistry of Dytiscidae". In D.A. Yee. *Ecology, Systematics, and the Natural History of Predaceous Diving Beetles (Coleoptera: Dytiscidae)*. pp. 235–306. ISBN 978-94-017-9109-0